Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 1995. évi LIII. törvény a Nemzeti Környezetvédelmi Program (a továbbiakban: a Program) megalkotásának elrendelésével a korábban meglévõ hazai tervezési rendszerek
Paragraph Index: 462

3. BEAVATKOZÁSOK A KÜLÖNLEGES KEZELÉST IGÉNYLÕ TERÜLETEKEN Az alapelveknek és tervezett végrehajtási kereteknek megfelelõen az NKP-II azokra a környezeti kockázatokra összpontosít, amelyek a társadalmi-gazdasági-környezeti problémák metszéspontjában komplex módon jelentkeznek és több környezeti elemet érintõ beavatkozást igényelnek. Az NKP-II megvalósításának kulcsterületei ebbõl következõen a tematikus akcióprogramok (TAP-ok). Az akcióprogramok önálló beavatkozási területeket jelölnek ki, ugyanakkor egymással összefüggõ környezeti problémák megoldására irányulnak. A célok egymással összefüggenek, megvalósításuk pedig egymáshoz illeszkedõ, de átfedéstõl mentes feladatok végrehajtása útján történik. Az elvégzendõ feladatok akcióprogramok szerinti csoportosítása mind a tervezés, mind a végrehajtás szervezése és ellenõrzése szempontjából segíti az áttekinthetõséget. A minõségi határértékeknek megfelelõ ivóvíz biztosítása például szükségessé teszi a vízbázisok védelmét (Vizeink fenntartható használata TAP), alapszolgáltatásnak tekintendõ mind a városban, mind a vidéki településen élõk számára (Városi környezetminõség, illetve Vidéki környezetminõség TAP), az ivóvíz minõségi problémáiból eredõ kockázatok kezelése pedig egy további akcióprogram (Környezetegészségügyi és élelmiszerbiztonsági TAP) témaköréhez tartoznak. A fentiek egyben azt is jelentik, hogy az egyes akcióprogramok magukban foglalják a vonatkozó országos programokban meghatározott, a 2003—2008 közötti idõszakra ütemezett feladatok végrehajtását, így a fenti példát folytatva az Ivóvízbázisvédelmi Programét, az Ivóvízminõség-javító Programét, illetve a Nemzeti Környezetegészségügyi Programét. A kilenc tematikus akcióprogram leírása egységes szerkezetben történik. A vonatkozó témakör rövid helyzetértékelése után bemutatja a TAP átfogó céljait, amelyek hozzájárulnak az NKP-II által kitûzött fõ célok és célkitûzések, környezeti célállapotok eléréséhez. Ismerteti a TAP önálló célrendszerét, amely specifikus és operatív célkitûzésekbõl épül fel. Minden tematikus akcióprogramhoz mutatószámok rendelhetõk, amelyek segítségével nyomon követhetõ a TAP és ezzel a Program elõrehaladása. Valamennyi akcióprogram tartalmaz horizontális intézkedéseket, ezeken belül egyebek között kutatási-fejlesztési feladatokat, a szemléletformálással, tájékoztatással kapcsolatos tevékenységeket és a monitoring rendszerek fejlesztését. Az akcióprogramok végrehajtásának közremûködõirõl, a megvalósítás lehetséges forrásairól, valamint a terve- 2003/142. szám zett tevékenységek költségeirõl a Program 4. fejezete tartalmaz összesített táblázatokat. 3.1. Környezettudatosság növelése akcióprogram Helyzetértékelés Az állampolgárok környezeti ismereteirõl, készségeirõl és hajlandóságáról készült felmérések azt mutatják, hogy értékrendjükben elsõ helyen az egészség áll. Az egészség környezeti és életmódbeli meghatározottsága mind ismertebbé válik, fokozatosan tudatosodik a környezeti és természeti értékek megõrzésének fontossága is, de az egyéni cselekvésekben, döntésekben még mindig csak elvétve jelenik meg a környezettudatos gondolkodásmód, a fenntarthatóságra való törekvés. A környezettudatos viselkedés elterjedésének legfõbb akadályai az ismerethiány, a pozitív minta hiánya, a környezeti szempontból helytelen viselkedés társadalmi elítélésének hiánya, valamint a közösségek együttmûködésének gyengesége. Az emberek környezetvédelemrõl, annak helyzetérõl, a környezeti haszon és kockázat felismerésérõl alkotott képét elsõdlegesen a személyes tapasztalás határozza meg, amelyet a személyes kapcsolatrendszerben (pl. családban, oktatásban, közszolgáltatásban, ismerõsöktõl) szerzett információ, továbbá a tömegkommunikáció követ. Mindezek a csatornák azonban gyakran a fenntarthatósággal ellentétes értékeket és ideálokat is közvetítenek. A szemléletformálás legfontosabb csatornáinak hazai jogi szabályozása széttagolt: elemei részben a médiatörvényben, a közoktatási törvényben, a környezetvédelmi és a természetvédelmi törvényben, a népegészségügyi, a családpolitikai és az ifjúságpolitikai koncepciókban, valamint a környezeti információhoz jutásról szóló nemzetközi egyezményhez (aarhusi egyezmény) való csatlakozásunkból eredõen fogalmazódnak meg. Az oktatást szabályozó joghelyeken — a szükségletekhez mérten, és nemzetközi összehasonlításban is — elégtelenül jelenik meg a fenntartható fejlõdés pedagógiája, a környezeti nevelés és szemléletformálás. Az Akcióprogram átfogó célja: — a társadalom környezettel és fenntartható fejlõdéssel kapcsolatos ismereteinek bõvítése, — az információhoz jutás javítása, — a környezettudatos döntések és a fenntarthatóbb életmód ösztönzése, — a környezetpolitikai döntésekben a felelõs társadalmi részvétel erõsítése. A környezettudatosság fejlesztésének igen fontos területei a nevelés, az oktatás-képzés, a mûvelõdés, a tömegtájékoztatás, valamint a kutatás. Elsõdleges feladat ezért a Nemzeti Környezeti Nevelési Program kidolgozása. A közoktatás minden szintjén fejleszteni kell a környezeti nevelést. A környezettudatosságot erõsítõ programokat a szakképzésben résztvevõk körére is ki kell terjeszteni. A felsõoktatás minden (szak)területén általánossá kell tenni a környezettan oktatását, mint az általános mûveltség nélkülözhetetlen komponensét (ez az NKP-I egyik, részben megvalósult célkitûzése is). A pedagógusok képesítési követelményeibe be kell építeni a környezeti neveléssel kapcsolatos tantervi tartalmi elemeket. A társadalom környezettel kapcsolatos értékrendjét és szükségleteit nyomon kell követni, a környezettudatosság mérésének módszereit és eszközeit fejleszteni szükséges. A felelõs társadalmi részvétel erõsítése érdekében a környezeti és fogyasztóvédelmi tanácsadó és információs szolgálatokat tovább kell bõvíteni. Kiemelt feladat az együttmûködésen alapuló közösségi részvételi formák, a demokrácia technika, a partnerség erõsítése, mert a környezeti elõnyök és hátrányok leggyakrabban eltérõ társadalmi szinteken jelennek meg, és mert a környezeti erõforrások jó része oszthatatlan. Átfogó program keretében kell támogatni a környezeti szempontok médiában való megfelelõ bemutatását és érvényesítését. A környezettudatos intézménymûködtetést (munkahely, iskola, közmûvelõdés, közhivatal stb.) bátorítani, és a gyakorlati megvalósítást támogatni kell, mert a példamutató vezetés és mûködtetés erõs szemléletformáló tényezõ. Ösztönözni kell a környezetbarát termékek és szolgáltatások megismertetését, elterjesztését. A közbeszerzések környezetkímélõbbé tételét jogszabály-módosítással, tájékoztató kézikönyvek közreadásával is elõ kell segíteni. A kutatás-fejlesztés a környezeti oktatás, nevelés, ismeretterjesztés, szemléletformálás hatékony módszereinek különbözõ társadalmi célcsoportokra történõ kidolgozásával és a környezettudatosság alakulását jelzõ mutatók kifejlesztésével járul hozzá az Akcióprogram eredményes végrehajtásához. A környezettudatosság növelése akcióprogram specifikus és operatív célkitûzései 3.1.1. A környezet- és természetvédelmi ismeretek, környezettudatosság közvetítése az oktatásban, a fenntarthatóság pedagógiájának általános elterjesztése

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes